APSTIPRINĀTI

ar Tukuma novada domes 30.03.2023.

lēmumu Nr. TND/23/182 (prot. Nr. 4, 58.§)

**IZSOLES NOTEIKUMI**

Tukumā

2023. gada 30. martā  **Nr. 35**

(prot. Nr. 4, 58.§)

**Par Klapkalnciema pludmales**

**nogabala nomas tiesību izsoli**

**I. Vispārīgie jautājumi**

1. Klapkalnciema pludmales nogabala nomas tiesību izsoles noteikumi(turpmāk – Noteikumi) nosaka kārtību, kādā Tukuma novada domes Īpašumu apsaimniekošanas un privatizācijas komisija (turpmāk – Komisija) rīko Tukuma novada teritorijā esošās zemes vienības – Klapkalnciema pludmales nogabals, kas atrodas Engures pagastā, Tukuma novadā, kadastra apzīmējums 9050 009 0427, platība 64 m2(turpmāk – Pludmales nogabals) mutisku nomas tiesību izsoli saskaņā ar Ministru kabineta 2018. gada 19. jūnija noteikumiem Nr. 350 “Publiskas personas zemes nomas un apbūves tiesības noteikumi” un Ministru kabineta 2022. gada 15. novembra noteikumiem Nr. 719 “Publisko ūdeņu nomas noteikumi”.

Pludmales nogabala nodrošinājums – publiskas peldvietas statuss, ar atbilstošu labiekārtojumu, iespēja piebraukt ar transportlīdzekli, pieejama publiskā tualete, iespēja pieslēgties elektrībai, uzstādot atsevišķu skaitītāju, transportlīdzekļu novietne. Papildus prasības nomniekam: nodrošināt atkritumu savākšanu (teritorijas apsaimniekošanu) jūras piekrastes sauszemes daļā 300 metru garumā, no publiskās ūdens joslas līdz apaugumam, nodrošināt publiskās pašvaldības tualetes regulāru uzkopšanu, nodrošināt regulāru betona nobrauktuves attīrīšana no smilšu sanesumiem, nodrošināt regulāru koka laipu attīrīšana no smilšu sanesumiem un nodrošināt automašīnu stāvlaukuma teritorijas regulāru sakopšanu.

2. Saskaņā ar Engures novada domes 2012. gada 20. novembra saistošo noteikumu Nr. 19 “Par Engures novada teritorijas plānojuma grafiskās daļas un teritorijas izmantošanas un apbūves noteikumu apstiprināšanu” (turpmāk – apbūves noteikumi) 295. punktu, pludmales nogabala galvenā izmantošana ir: teritorijas labiekārtojums – labiekārtota peldvieta; inženierbūves: krasta aizsardzības būves pret noskalošanu, mazizmēra kuģošanas līdzekļu pietauvošanās vietas uz pāļu konstrukcijām, ar glābšanas pasākumiem saistītas būves; komercdarbības būves – sezonas būve – mazumtirdzniecības un/vai pakalpojumu objekts. Apbūves parametri – sezonas būves maksimālais apbūves laukums – 25 m2, stāvu skaits 1, augstums 4 m.

3. Zemes nomas līgumā paredzētais izmantošanas veids – sezonas būves vai objektu izvietošana un teritorijas kopšana.

4. Iznomātājs – Tukuma novada pašvaldība.

5. Izsoles veids – mutiska nomas tiesību izsole ar augšupejošu soli (turpmāk – Izsole).

6. Izsoles sākumcena (nosacītā cena) **110,00 EUR** (viens simts desmit *euro)* bez pievienotās vērtības nodokļa (turpmāk – PVN) sezonā (no 15. maija līdz 15. septembrim).

7. Izsoles solis – **10,00 EUR** (desmit *euro)*.

8. Pie nosacītās nomas maksas papildus tiek maksāts PVN.

9. Izsoles dalības maksa – **20,00** **EUR** (divdesmit *euro),* kas Izsoles dalībniekam netiek atgriezta.

10. Izsoles mērķis ir iznomāt Pludmales nogabalu par maksimāli lielāko nomas cenu, nosakot pretendentu, kas šādu cenu piedāvās ar mutiskās izsoles metodi.

11. Pludmales nogabals tiek iznomāts ar tiesībām izvietot sezonas būvi vai objektu (turpmāk – sezonas objekts), kas saskaņojams ar pagasta pārvaldes vadītāju vai atbilstoši spēkā esošiem normatīvajiem aktiem ar Tukuma novada būvvaldi.

12. Noteikumi apstiprināti ar Tukuma novada domes 2023. gada 30. marta lēmumu Nr. TND/23/182 “Par Klapkalnciema pludmales nogabala nomas tiesību izsoles organizēšanu un noteikumu apstiprināšanu” (prot. Nr. 4, 58. §).

13. Nomas termiņš – Pludmales nogabals tiek iznomāts uz trim oficiālajām peldsezonām, kuras ilgst no 15. maija līdz 15. septembrim.

14. Komisijas locekļi, kā arī citas personas, kuras saskaņā ar amata pienākumiem vai atsevišķu uzdevumu piedalās Izsolē (tās organizēšanā, rīkošanā), nedrīkst paši būt Izsoles pretendenti, kā arī nedrīkst būt citu Izsoles pretendentu pārstāvji.

15. Pašvaldības darbinieki un Komisija līdz Izsoles sākumam nedrīkst izpaust Izsoles pretendentu skaitu un jebkādas ziņas par Izsoles pretendentu.

**II. Pludmales nogabala nomas īpašie nosacījumi**

16. Nomniekam nav tiesību Pludmales nogabalu nodot apakšnomā bez Iznomātāja rakstiskas piekrišanas.

17. Nomnieks patstāvīgi slēdz līgumus ar pakalpojumu sniedzējiem, ja tādi ir, un nodrošina Pludmales nogabala un noteiktās teritorijas kopšanu un uzturēšanu atbilstoši normatīvo aktu prasībām.

18. Nomnieks zemes nomas līgumu paraksta 10 (desmit) darbdienu laikā no Izsoles rezultātu spēkā stāšanās dienas. Izsoles rezultāti stājas spēkā dienā, kad tos apstiprina Komisija.

19. Noteikumiem tiek pievienoti šādi pielikumi:

19.1. 1. pielikums – publicējamā informācija par Izsoli,

19.2. 2. pielikums – Pieteikums Izsolei,

19.3. 3. pielikums – zemes nomas līguma projekts,

19.4. 4. pielikums – Klapkalnciema pludmales nogabala apraksts un shēma.

20. Pludmales nogabalu neiznomā Nomniekam, ja pēdējā gada laikā no pieteikuma iesniegšanas dienas Iznomātājs ir vienpusēji izbeidzis ar to citu līgumu par īpašuma lietošanu, tāpēc ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ.

21. Nomniekam aizliegts ar žogiem un peldlīdzekļiem (laivām, katamarāniem, ūdens motocikliem, u.c.) norobežot pieeju jūrai (publiskiem ūdeņiem), kā arī traucēt tur kājāmgājēju brīvu pārvietošanos un atrašanos jūras piekrastes sauszemes daļā.

22. Lai Nomnieks ar savu mehānisko transportlīdzekli varētu piekļūt sezonas objektam, ko izvietojis Pludmales nogabalā, tam ir jāsaņem Tukuma novada pašvaldības nobraukšanas atļauja.

23. Nomniekam ir jāievēro papildus prasības atbilstoši iznomātajam Pludmales nogabalam, skatīt 4.pielikumu.

**III.** **Informācijas publicēšanas kārtība**

24. Informācija par Izsoli tiek ievietota Tukuma novada pašvaldības tīmekļa vietnē [www.tukums.lv](http://www.tukums.lv), norādot šādas ziņas:

24.1. Pludmales nogabala adresi un sastāvu,

24.2. Izsoles veidu, datumu, laiku un vietu,

24.3. Izsoles sākumcenu,

24.4. Izsoles dalības maksu,

24.5. nomas tiesības termiņu,

24.6. kur un kad var iepazīties ar Noteikumiem,

24.7. kā var vienoties par Pludmales nogabala apskates vietu un laiku,

24.8. kur un kad var pieteikties dalībai Izsolē.

25. Ar Noteikumiem, t.sk. zemes nomas līguma projektu, interesenti var iepazīties Engures pagasta pārvaldē Jūras ielā 85, Engurē, Engures pagastā, Tukuma novadā, iepriekš sazvanoties ar Kristīni Raginsku, tālr. +371 26619416, Tukuma novada pašvaldības tīmekļa vietnē [www.tukums.lv](http://www.tukums.lv).

26. Iznomātājs Noteikumu 24. punktā noteikto informāciju publicē Iznomātāja tīmekļvietnē. Iznomātājs papildus var izmantot arī citus informācijas paziņošanas veidus, lai informācija sasniegtu pēc iespējas plašāku nomas tiesību pretendentu loku.

**IV. Izsoles dalībnieki**

27. Par Izsoles dalībnieku var kļūt ikviena fiziska vai maksātspējīga juridiska persona, kurai ir tiesības veikt saimniecisko darbību un kurai saskaņā ar spēkā esošo likumdošanu ir tiesības nomāt Pludmales nogabalu Noteikumos noteiktā kārtībā, ja:

27.1. Izsoles pretendentam nav parādu attiecībā pret Tukuma novada pašvaldību (t.sk. nekustamā īpašuma nodoklis, nomas maksas vai cita veida neizpildītas līgumsaistības), izņemot gadījumus, ja pretendents ar attiecīgā nodokļa administrētāju (Tukums novada pašvaldību) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos

27.2. Izsoles pretendentam nav pievienotās vērtības nodokļa parāda, kas pārsniedz 150,00 EUR (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos,

27.3. ja Izsoles pretendents neatbilst Noteikumu 20. punktam.

28. Izsoles pretendentam, reģistrējoties Izsolei, rakstiski jāapliecina, ka Noteikumu 27. punktā minētie ierobežojumi uz viņu neattiecas. Ja tiek atklāts, ka Izsoles dalībnieks ir sniedzis nepatiesas ziņas, Izsoles dalībnieks tiek svītrots no Izsoles dalībnieku saraksta.

**V. Dalībnieku reģistrācijas kārtība**

29. Izsoles pretendentam jāreģistrējas uz Izsoli Tukuma novada pašvaldībā Talsu ielā 4, Tukumā, vai Engures pagasta pārvaldē Jūras ielā 85, Engurē, Engures pagastā, Tukuma novadā, līdz **2023. gada 17. aprīļa plkst. 12.00.**

30. Izsoles pretendentiem, kuri vēlas reģistrēties, Komisijai jāiesniedz pieteikums Izsolei (2. pielikums) Noteikumu 29. punktā norādītajā termiņā, norādot saziņai e-pastu un kontakttālruni, kā arī plānotās saimnieciskās darbības aprakstu. Papildus jāiesniedz vai Izsoles telpā jāuzrāda šādi dokumenti:

30.1. fiziskām personām – jāuzrāda personu apliecinošs dokuments, ja fizisku personu pārstāv tās pilnvarnieks, tad notariālā kārtībā apliecināta pilnvara (oriģināleksemplārs) un pilnvarnieks uzrāda personu apliecinošu dokumentu;

30.2. juridiskām personām – pārstāvja pilnvara (oriģināls), ar norādi, ka persona tiek pilnvarota piedalīties Izsolē, personu apliecinošs dokuments.

31. Saņemtie Izsoles pieteikumi tiek reģistrēti Pašvaldības Klientu apkalpošanas centrā, norādot pieteikuma Izsolei reģistrācijas numuru un saņemšanas datumu.

32. Izsoles pretendents tiek reģistrēts Izsoles reģistrācijas lapā, iesniegšanas secībā, kurā tiek norādītas šādas ziņas:

32.1. dalībnieka kārtas numurs;

32.2. vārds, uzvārds (juridiskām personām tās pilns nosaukums);

32.3. personas kods (juridiskām personām reģ. Nr.);

32.4. adrese;

32.5. reģistrācijas datums.

33. Izsoles pretendents netiek reģistrēts, ja:

33.1. nav sācies vai jau beidzies Izsoles pretendentu reģistrācijas termiņš;

33.2. nav uzrādīti un iesniegti nepieciešamie dokumenti;

33.3. Izsoles pretendents neatbilst Noteikumu 28. punktā minētajām prasībām.

34. Izsoles pretendents reģistrācijas lapā parakstās, ka ir iepazinies ar Noteikumiem.

35. Visiem Izsoles pretendenta iesniegtajiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.

36. Izsoles pretendents ir atbildīgs par iesniegto dokumentu un tajos uzrādīto ziņu patiesumu. Pašvaldība neatbild par sekām, kas rodas, ja atklājas, ka uzrādītās ziņas bijušas nepatiesas. Pašvaldībai iesniegtie dokumenti Izsoles pretendentiem atpakaļ netiek izsniegti.

37. Komisija Izsoles pretendentu atzīst par Izsoles dalībnieku veicot atzīmi protokolā, ja tas atbilst Noteikumos noteiktajā prasībām.

**VI. Izsoles norise**

38. Izsole notiks **2023. gada 18. aprīlī**, Engures pagasta pārvaldē Jūras ielā 85, Engurē, Engures pagastā, Tukuma novadā, **plkst. 9.00.**

39. Pirms Izsoles sākuma Komisija pārliecinās par reģistrēto Izsoles dalībnieku ierašanos. Ja Komisija konstatē, ka kāds no reģistrētajiem Izsoles dalībniekiem Noteikumu norādītajā laikā nav ieradies, tad šis Izsoles dalībnieks skaitās nepiedalījies Izsolē.

40. Izsoles gaitu protokolē Komisijas protokolists, protokolā norādot katra Izsoles dalībnieka solītās Pludmales nogabala nomas maksas summas. Izsoles protokolā tiek norādīti visi Izsoles dalībnieki, norādot katra Izsoles dalībnieka augstāko piedāvāto Pludmales nogabala nomas maksu. Izsoles protokolu paraksta visi Komisijas locekļi.

41. Izsoli vada Komisijas priekšsēdētājs, kurš atklāj Izsoli un raksturo Pludmales nogabalu un paziņo tā sākumcenu, kā arī summu, par kādu cena katrā nākamajā solī tiek paaugstināta. Izsoles solis 10,00 EUR (desmit *euro)*.

42. Starp Izsoles dalībniekiem aizliegta vienošanās, kas ietekmē Izsoles rezultātu un gaitu. Komunikācija starp Izsoles dalībniekiem Izsoles laikā ir aizliegta.

43. Ja uz Izsoli ieradies tikai viens Izsoles dalībnieks, Izsole tiek atzīta par notikušu un notiek solīšana un izsolāmo Pludmales nogabalu piedāvā nomāt vienīgajam Izsoles dalībniekam par maksu, kura nav zemāka par Izsoles sākumcenu. Ja Izsoles dalībnieks nosola nomas maksu par šajā punktā norādīto cenu, Izsoles dalībnieks tiek uzskatīts par Izsoles uzvarētāju.

44. Ja Izsoles vienīgais dalībnieks solījumu neveic, tiek uzskatīts, ka viņš Izsolē nepiedalās.

45. Izsoles dalībnieki solīšanas procesā paceļ savu reģistrācijas kartīti ar numuru un nosauc piedāvāto cenu. Solīšana notiek tikai pa vienam Izsoles solim.

46. Izsoles vadītājs paziņo solītāja reģistrācijas numuru un piedāvāto cenu. Ja neviens no Izsoles dalībniekiem augstāku cenu nepiedāvā, Izsoles vadītājs trīs reizes atkārto pēdējo augstāko cenu un fiksē to ar āmura piesitienu. Šis āmura piesitiens noslēdz solīšanu. Dalībnieka reģistrācijas numurs un solītā cena tiek ierakstīta protokolā.

47. Ja vairāki solītāji reizē sola vienādu cenu, tad par pirmo solītāju uzskatāms Izsoles dalībnieks, kurš Izsolē reģistrēts ar mazāko numuru.

48. Ja kāds Izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar Izsoles dalībnieka parakstu Izsoles dalībnieku sarakstā.

49. Izsoles dalībnieks, kurš piedāvājis visaugstāko cenu, ar savu parakstu dalībnieku sarakstā apliecina savu gribu nomāt Pludmales nogabalu par nosolīto nomas maksu. Izsoles dalībnieks, kurš nosolījis nomas tiesības, bet neparakstās dalībnieku sarakstā, tādējādi ir atteicies no nomas tiesībām un tiek svītrots no Izsoles dalībnieku saraksta. Izsoles Pludmales nogabala nomas tiesības tiek piedāvātas Izsoles dalībniekam, kurš nosolījis nākamo augstāko cenu.

50. Ja Noteikumu 49. punktā noteiktajā gadījumā nomas tiesības tiek piedāvātas dalībniekam ar nākamo augstāko nosolīto cenu un šī persona atsakās parakstīties dalībnieku sarakstā, persona zaudē tiesības uz nosolīto Pludmales nogabala nomu.

51. Pēc Noteikumu 46. punkta Izsoles vadītājs paziņo, ka mutiskā Izsole ir pabeigta un nosauc augstāko nosolīto cenu un Izsoles dalībnieku, kas to piedāvājis. Izsoles vadītājs pasludina Izsoli par slēgtu.

52. Izsole tiek atzīta par nenotikušu, ja neviens no Izsoles dalībniekiem nav pārsolījis Izsoles sākumcenu, izņemot Noteikumu 43. punktu.

53. Izsoles dalībniekiem Izsoles dalības maksa netiek atgriezta.

**VII. Izsoles rezultātu apstiprināšana**

54. Komisija Izsoles rezultātus apstiprina Izsoles dienā.

55. Informācija par Izsoles rezultātu apstiprināšanu un nomas tiesību piešķiršanu 10 (desmit) darbdienu laikā pēc Izsoles rezultātu apstiprināšanas tiek publicēta Tukuma novada pašvaldības tīmekļa vietnē [www.tukums.lv](http://www.tukums.lv).

**VIII. Līguma slēgšana un norēķinu kārtība**

56. Izsoles dalībnieks, kurš nosolījis Pludmales nogabala nomas tiesības 10 (desmit) darbdienu laikā no dienas, kad Komisija apstiprinājusi Izsoles rezultātus, noslēdz zemes nomas līgumu ar Engures pagasta pārvaldi par Pludmales nogabala nomu.

57. Zemes nomas līgums tiek slēgts atbilstoši Noteikumu (3. pielikums) pievienotajam zemes nomas līguma projektam. Puses ir tiesīgas zemes nomas līguma slēgšanas laikā vienoties par nebūtiskiem tā redakcijas grozījumiem.

58. Ja Izsoles dalībnieks 10 (desmit) darbdienu laikā no Izsoles rezultātu apstiprināšanas nav parakstījis zemes nomas līgumu, un neiesniedz attiecīgu atteikumu, uzskatāms, ka Izsoles dalībnieks no zemes nomas līguma slēgšanas ir atteicies. Engures pagasta pārvalde informē par šo faktu Komisiju un Komisija piedāvā Pludmales nogabalu nomāt Izsoles dalībniekam, kurš Izsolē nosolījis nākamo augstāko nomas maksu, un 10 (desmit) darbdienu laikā pēc minētā piedāvājuma nosūtīšanas nodrošina minētās informācijas publicēšanu Tukuma novada pašvaldības tīmekļa vietnē [www.tukums.lv](http://www.tukums.lv).

59. Izsoles dalībnieks, kurš nosolījis nākamo augstāko nomas maksu, atbildi uz piedāvājumu sniedz 10 (desmit) darbdienu laikā pēc tā saņemšanas dienas. Ja Izsoles dalībnieks piekrīt parakstīt zemes nomas līgumu par paša nosolīto augstāko nomas maksu, 10 (desmit) darbdienu laikā, pēc Izsoles uzvarētāja apstiprināšanas Komisijā, viņš paraksta zemes nomas līgumu. Informācija par zemes nomas līguma noslēgšanu piecu darbdienu laikā pēc tā spēkā stāšanās tiek publicēta Tukuma novada pašvaldības tīmekļa vietnē [www.tukums.lv](http://www.tukums.lv).

60. Ja iepriekš minētajā termiņā Izsoles pārsolītais dalībnieks zemes nomas līgumu neparaksta vai rakstiski nepaziņo par atteikumu parakstīt zemes nomas līgumu ar iznomātāju, ir uzskatāms, ka pārsolītais Izsoles dalībnieks no zemes nomas līguma slēgšanas ir atteicies, un rīkojama jauna nomas tiesību izsole.

61. Izsoles dalībnieka, kurš nosolījis Pludmales nogabala nomas tiesības, piedāvātā augstākā summa tai skaitā PVN jāmaksā zemes nomas līgumā noteiktā kārtībā.

**IX. Izsoles atzīšanas par nenotikušu**

62. Izsole atzīstama par nenotikušu:

62.1. ja Izsolei nav reģistrējies vai nav ieradies neviens Izsoles dalībnieks,

62.2. ja tiek noskaidrots, ka nepamatoti norādīta kāda Izsoles dalībnieka piedalīšanās Izsolē vai nepareizi norādīts kāds pārsolījums,

62.3. ja tiek konstatēts, ka bijusi noruna kādu atturēt no piedalīšanās Izsolē,

62.4. ja Pludmales nogabala nomas tiesības ieguvusi persona, kurai nav bijis tiesību piedalīties Izsolē,

62.5. ja Izsolē starp tās dalībniekiem konstatēta vienošanās, kas ir iespaidojusi Izsoles rezultātus vai gaitu,

62.6. ja Izsole bijusi izziņota pārkāpjot Noteikumus;

62.7. ja Komisija nav apstiprinājusi Izsoles rezultātus,

62.8. ja neviens no Izsoles dalībniekiem nav pārsolījis Izsoles sākumcenu,

62.9. ja pēc noteiktā termiņa nomas tiesības nosolītājs nav noslēdzis zemes nomas līgumu ar Tukuma novada pašvaldību un, ja nākamais Izsoles dalībnieks, kurš solījis nākamo lielāko cenu, Tukuma novada pašvaldības noteiktā termiņā nav izteicis vēlmi slēgt zemes nomas līgumu.

**X. Izsoles rezultātu apstrīdēšana**

63. Sūdzības par Komisijas darbībām iesniedzamas Tukuma novada domē rakstiskā veidā 15 (piecpadsmit) darba dienu laikā no Izsoles noslēguma dienas.

64. Komisijas faktisko rīcību vai izdoto administratīvo aktu administratīvā procesa dalībniekam ir tiesības apstrīdēt Tukuma novada domē, Talsu ielā 4, Tukumā, Tukuma novadā, LV-3101, bet Tukuma novada domes lēmumu Administratīvā procesa likumā noteiktā kārtībā var pārsūdzēt Administratīvajā rajona tiesā. Pārsūdzības kārtību norāda Komisijas izdotajā administratīvajā aktā.

Domes priekšsēdētājs G. Važa

1. pielikums

Klapkalnciema pludmales nogabala

nomas tiesību izsoles noteikumiemNr. 35

(apstiprināti ar Tukuma novada domes

30.03.2023. lēmumu Nr. TND/23/182

(prot. Nr. 4, 58. §)

**Publicējamā informācija par Izsoli**

|  |  |
| --- | --- |
| Nomas objekts – Pludmales nogabals | Tukuma novada teritorijā esoša zemes vienība – Klapkalnciema pludmales nogabals, kas atrodas Engures pagastā, Tukuma novadā, kadastra apzīmējums 9050 009 0427, platība 64 m2.Pludmales nogabala nodrošinājums – publiskas peldvietas statuss, ar atbilstošu labiekārtojumu, iespēja piebraukt ar transportlīdzekli, pieejama publiskā tualete, iespēja pieslēgties elektrībai, uzstādot atsevišķu skaitītāju, transportlīdzekļu novietne.  |
| Nomas tiesību izsoles veids | Atklāta mutiska nomas tiesību izsole ar augšupejošu soli. |
| Iznomājamā objekta sākuma cena (nosacītā nomas maksa) | **110,00 EUR** (viens simts desmit *euro)* bez pievienotās vērtības nodokļa (turpmāk – PVN) sezonā (no 15. maija līdz 15. septembrim) |
| Izsoles solis | 10,00 EUR (desmit *euro*) |
| Izsoles dalības maksa  | 20,00 EUR (divdesmit *euro*) |
| Maksimālais iznomāšanas termiņš  | Pludmales nogabals tiek iznomāts uz trim oficiālajām peldsezonām, kuras ilgst no 15. maija līdz 15. septembrim. |
| Nomas objektu raksturojošā informācija un citi iznomāšanas nosacījumi | Papildus prasības nomniekam: nodrošināt atkritumu savākšanu (teritorijas apsaimniekošanu) jūras piekrastes sauszemes daļā 300 metru garumā, no publiskās ūdens joslas līdz apaugumam, nodrošināt publiskās pašvaldības tualetes regulāru uzkopšanu, nodrošināt regulāru betona nobrauktuves attīrīšana no smilšu sanesumiem, nodrošināt regulāru koka laipu attīrīšana no smilšu sanesumiem un nodrošināt automašīnu stāvlaukuma teritorijas regulāru sakopšanu. |
| Izsoles solis | 10,00 EUR (desmit *euro*) |
| Izsoles rīkošanas un pretendentu pieteikšanās laiks un vieta | Izsole notiks **2023. gada 18. aprīlī**, Engures pagasta pārvaldē – Jūras ielā 85, Engurē, Engures pagastā, Tukuma novadā, **plkst. 9.00.**Izsoles pretendentam jāreģistrējas uz Izsoli Tukuma novada pašvaldībā, Talsu ielā 4, Tukumā vai Engures pagasta pārvaldē, Jūras ielā 85, Engurē, Engures pagastā, Tukuma novadā ne vēlāk, kā līdz **2023. gada 17. aprīļa plkst. 12.00,** iesniedzot Pieteikumu Izsolei saskaņā ar pievienoto pielikumu. |
| Pludmales nogabala apskates vieta un laiks | Iepriekš sazvanoties ar Kristīni Raginsku, tālr. +371 26619416. |
| Iepazīties ar Izsoles Noteikumiem var | Ar Noteikumiem, t. sk. zemes nomas līguma projektu, interesenti var iepazīties Engures pagasta pārvaldē Jūras ielā 85, Engurē, Engures pagastā, Tukuma novadā vai Tukuma novada pašvaldības tīmekļa vietnē [www.tukums.lv](http://www.tukums.lv). |
| Izsoles rīkotājs | Tukuma novada domes Īpašumu apsaimniekošanas un privatizācijas komisija (turpmāk – Komisija). |
| Citi noteikumi | Nomas līgums tiek noslēgts 10 (desmit) darbdienu laikā no Izsoles rezultātu apstiprināšanas dienas. Izsoles rezultātus apstiprina Komisija. |

Domes priekšsēdētājs G. Važa

2. pielikums

Klapkalnciema pludmales nogabala

nomas tiesību izsoles noteikumiemNr. 35

(apstiprināti ar Tukuma novada domes

30.03.2023. lēmumu Nr. TND/23/182

(prot. Nr. 4, 58. §)

**Pieteikums Izsolei**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (juridiskas personas nosaukums vai fiziskas personas vārds, uzvārds)  |
|  |
| (personas kods, vienotais reģistrācijas Nr.)  |
|  |
| (iesniedzēja tālrunis un e-pasta adrese) |

**Ziņas par iesniedzēju**

Deklarētā adrese/juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti, norēķina konta numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona, kura ir tiesīga pārstāvēt nomas tiesību pretendentu

vai pilnvarotā persona

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ar šī pieteikuma iesniegšanu pretendents:**

* **piesaka dalību** Tukuma novada pašvaldības izsludinātajā Klapkalnciema pludmales nogabala, kas atrodas Engures pagastā, Tukuma novadā, kadastra apzīmējums 9050 009 0427, platībā 64 m2 , mutiskā nomas tiesības izsolē, kas notiks 2023. gada 18. aprīlī, plkst. 9.00,
* **apliecina,** ka ir iepazinies ar mutiskas nomas tiesības izsoles noteikumiem “Klapkalnciema pludmales nogabala nomas tiesību izsoles noteikumi” iebildumu pret tiem un tā pielikumiem nav (turpmāk- Izsoles noteikumi),
* **apliecina**, ka tam nav parādu attiecībā pret Tukuma novada pašvaldību (t.sk. nekustamā īpašuma nodoklis, nomas maksas vai cita veida neizpildītas līgumsaistības), vai ir noslēgta vienošanās par parāda atmaksu un tā tiek pildīta.
* **apliecina**, ka tam nav pievienotās vērtības nodokļa parādu, kas pārsniedz 150,00 EUR (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos,
* **apliecina**, ka neatbilst Noteikumu 20. punktam,
* **apliecina,** ka man pašai/pašam, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**Pludmales nogabala iznomāšanas mērķis**, saimnieciskās darbības apraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pieteikumam Pretendents pievieno** kvīti par dalības maksas samaksu (oriģināls) un pilnvarotās personas pārstāvības tiesības apliecinoša dokumentu kopija, ja nepieciešams.

**Informācija par personu datu apstrādi**

1. Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Tukuma novada pašvaldība Talsu ielā 4, Tukumā, LV-3101, tālrunis 63122707, elektroniskā pasta adrese: pasts@tukums.lv.

2. Personas datu apstrādes mērķi – organizēt Izsoles norisi, zemes nomas līguma noslēgšanu.

3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību nodibināšana (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).

4. Organizējot Izsoles norisi personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību Noteikumu 27. punkta apakšpunkta nosacījumiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Juridiskās personas nosaukums un tās pārstāvja Paraksts

amats, vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Pilnvarotās personas vārds, uzvārds, Paraksts

pilnvaras Nr., izdošanas datums

Domes priekšsēdētājs G. Važa

3. pielikums

Klapkalnciema pludmales nogabala

nomas tiesību izsoles noteikumiemNr. 35

(apstiprināti ar Tukuma novada domes

30.03.2023. lēmumu Nr. TND/23/182

(prot. Nr. 4, 58. §)

**Zemes nomas līgums** **Nr.\_\_\_** *(projekts)*

\_\_\_\_\_\_\_, 2023. gada \_\_\_\_.\_\_\_\_\_\_\_\_\_\_\_\_\_

**Tukuma novada pašvaldība, Engures pagasta pārvalde**, reģistrācijas numurs 90000051966, nodokļu maksātāju reģistrācijas numurs90000050975, juridiskā adrese: Jūras iela 85, Engure, Engures pagasts, Tukuma novads, LV-3115 (turpmāk – IZNOMĀTĀJS), kuru pārstāv pārvaldes vadītāja Kristīne Raginska, kas rīkojas saskaņā ar Engures pagasta pārvaldes nolikumu (apstiprināts ar Tukuma novada domes 2021. gada 29. septembra lēmumu, prot. Nr. 19, 11. §) , no vienas puses un

\_\_\_\_\_\_\_\_\_\_\_\_\_\_\_\_,reģistrācijas numurs **\_\_\_\_\_\_\_\_\_\_\_,** juridiskā adrese (turpmāk – NOMNIEKS), tās personā, kurš/a rīkojas saskaņā ar\_\_\_\_\_\_\_\_\_\_, no otras puses, abi kopā saukti – PUSES,

pamatojoties uz Tukuma novada domes Īpašuma apsaimniekošanas un privatizācijas komisija 2023. gada \_\_\_\_\_\_\_\_\_\_\_\_\_\_\_ lēmumu \_\_\_ (protokols Nr.\_\_\_\_\_\_\_), savā starpā, no brīvas gribas, bez viltus, maldības un spaidiem, noslēdz šādu līgumu (turpmāk – LĪGUMS):

**1. LĪGUMA PRIEKŠMETS**

1.1. IZNOMĀTĀJS iznomā un NOMNIEKS pieņem nomā zemes vienības, kadastra apzīmējums 9050 009 0427, daļu – Klapkalnciema pludmales nogabalu, kas atrodas Engures pagastā, Tukuma novadā, 64 m2 platībā (turpmāk – zemes gabals) saskaņā ar LĪGUMA 1. pielikumā pievienoto “Klapkalnciema pludmales nogabala apraksts un shēma”.

1.2. Zemes gabala nodrošinājums – publiskas peldvietas statuss, ar atbilstošu labiekārtojumu, iespēja piebraukt ar transportlīdzekli, pieejama publiskā tualete, iespēja pieslēgties elektrībai, uzstādot atsevišķu skaitītāju, transportlīdzekļu novietne.

1.3. IZNOMĀTĀJS apliecina, ka viņam uz LĪGUMA noslēgšanas brīdi ir tiesības slēgt LĪGUMU un uzņemties tajā noteiktās saistības.

1.4. Zemes gabala lietošanas mērķis – sezonas būves vai objekta (turpmāk – sezonas objekts) un teritorijas kopšana.

1.5. IZNOMĀTĀJS plāno zemes gabalā veikt šādas darbības – *(saskaņā ar Pieteikumu Izsolē)*

**2. PUŠU TIESĪBAS UN PIENĀKUMI**

**2.1. IZNOMĀTĀJA pienākumi:**

2.1.1.  nodot NOMNIEKAM zemes gabalu ar nodošanas un pieņemšanas aktu;

2.1.2. netraucēt un ar jebkādām darbībām nepasliktināt NOMNIEKA darbību zemes gabalā, ja tā atbilst LĪGUMA noteikumiem, kā arī spēkā esošiem normatīvajiem aktiem;

2.1.3. neiznomāt visu vai jebkādu zemes gabala daļu citām fiziskām vai juridiskām personām vai jebkādā citā veidā neapgrūtināt zemes gabalu bez NOMNIEKA iepriekšējas rakstiskas piekrišanas.

**2.2. IZNOMĀTĀJA tiesības:**

2.2.1. veikt kontroli par zemes gabala ekspluatāciju atbilstoši LĪGUMA prasībām un spēkā esošiem normatīvajiem aktiem;

2.2.2. pieprasīt sniegt NOMNIEKA paskaidrojumus par zemes gabala stāvokli, ja tas tiek izmantots neatbilstoši LĪGUMĀ mērķim, vai NOMNIEKS ar savām darbībām neievēro spēkā esošos normatīvos aktus;

2.2.3. veikt pārbaudi par NOMNIEKA līgumsaistību izpildi saskaņā ar LĪGUMU un tā pielikumiem;

2.2.4. vienpusēji pārņemt zemes gabalu ja NOMNIEKS pēc LĪGUMA izbeigšanās 2 (divu) nedēļu laikā zemes gabalu nenodod IZNOMĀTĀJAM vai tā pilnvarotajam pārstāvim ar pieņemšanas un nodošanas aktu (4.pielikums);

2.3. IZNOMĀTĀJS nav atbildīgs par zaudējumiem, kas radušies NOMNIEKAM vai trešajām personām paša NOMNIEKA, tā darbinieku, pilnvaroto vai trešo personu darbības vai bezdarbības rezultātā;

2.4. IZNOMĀTĀJS neatlīdzina NOMNIEKAM zemes gabalā veiktos uzlabojumus, ieguldījumus un/vai labiekārtošanas darba izmaksas.

**2.5. NOMNIEKA pienākumi:**

2.5.1. pieņemt zemes gabalu ar pieņemšanas un nodošanas aktu;

2.5.2. ievērot zemes gabala lietošanas tiesību aprobežojumus (ņemot vērā zemes gabala atrašanos vietu);

2.5.3. nodrošināt zemes gabala lietošanu atbilstoši LĪGUMĀ noteiktajam mērķim;

2.5.4. nodrošināt sanitāri higiēnisko, ugunsdrošības, vides aizsardzības noteikumu un citu valsts un municipālo dienestu prasību ievērošanu;

2.5.5. avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot IZNOMĀTĀJAM un organizācijai, kas nodrošina attiecīgo komunikāciju apkalpi vai avāriju novēršanu;

2.5.6. atlīdzināt IZNOMĀTĀJAM vai trešajām personām zaudējumus, kas tiem radušies NOMNIEKA vainas dēļ;

2.5.7. nodrošināt zemes gabala teritorijas, kas norādīta 1. pielikumā atkritumu savākšanu (teritorijas apsaimniekošanu) jūras piekrastes sauszemes daļā 300 metru garumā, no publiskās ūdens joslas līdz apaugumam, nodrošināt publiskās pašvaldības tualetes regulāru uzkopšanu, nodrošināt regulāru betona nobrauktuves attīrīšana no smilšu sanesumiem, nodrošināt regulāru koka laipu attīrīšana no smilšu sanesumiem un nodrošināt automašīnu stāvlaukuma teritorijas regulāru sakopšanu;

2.5.8. veikt sezonas objekta izvietošanu zemes gabalā tikai ar IZNOMĀTĀJA rakstisku piekrišanu, ievērojot spēkā esošos būvnormatīvus;

2.5.9. ievērot Latvijas Republikas normatīvajos aktos, tajā skaitā Tukuma novada domes saistošajos noteikumos, noteiktās prasības, kuras attiecas uz pludmales izmantošanu un apsaimniekošanu. Par to neievērošanu nekavējoties informēt Tukuma novada pašvaldības policiju;

2.5.10. pirms tirdzniecības un sabiedriskās ēdināšanas pakalpojumu sniegšanas uzsākšanas saņemt attiecīgās atļaujas/saskaņošanas;

2.5.11. ja zemes gabalā tiek veikta tirdzniecība ar pārtikas precēm, nodrošināt nepieciešamos priekšnosacījumus higiēnas prasību ievērošanai pārtikas apritē;

2.5.12. neveikt tirdzniecību ar pārtikas precēm un dzērieniem stikla tarā;

2.5.13. pirms publiska pasākuma rīkošanas saņemt Tukuma novada pašvaldības atļauju publiska pasākuma rīkošanai;

2.5.14. ievietot savāktos atkritumus atkritumu konteinerā, par kuru starp NOMNIEKU un sadzīves atkritumu apsaimniekotāju ir noslēgts līgums par atkritumu izvešanu. NOMNIEKS nodrošina atkritumu regulāru savākšana (nav pieļaujama atkritumu ilgstoša uzglabāšana zemes gabalā). NOMNIEKAM pēc nepieciešamības un atkarībā no saimnieciskās darbības zemes gabalā jāizvieto atkritumu konteineri un urnas.

2.5.15. ievērot aizliegumu tirdzniecības un sabiedriskās ēdināšanas pakalpojumu sniegšanas darbībā radušos atkritumus izmest pludmalē izvietotajos Tukuma novada pašvaldības konteineros;

2.5.16. izvietojot pārvietojamās tualetes, nodrošināt to apkalpošanu, tīrību un brīvu pieejamību pludmales apmeklētājiem sezonas laikā;

2.5.17. sezonas objektu (tai skaitā koka terasi) demontēt un atbrīvot no zemes gabala 2 (divu) nedēļu laikā pēc peldsezonas beigām, kas ir līdz 1. oktobrim;

2.5.18. bez kavēšanās atļaut IZNOMĀTĀJA pārstāvjiem veikt iznomātā zemes gabala pārbaudi un nodrošināt NOMNIEKA pārstāvju piedalīšanos pārbaudes aktu sastādīšanā un to parakstīšanā;

2.5.19. LĪGUMA darbības izbeigšanās gadījumā 2 (divu) nedēļu laikā nodot zemes gabalu IZNOMĀTĀJAM vai tā pilnvarotajam pārstāvim ar nodošanas un pieņemšanas aktu;

2.5.20. nodrošināt un neliegt pludmales apmeklētājiem piekļuvi publiskajiem ūdeņiem;

2.5.21. nodrošināt vides aizsardzības prasību ievērošanu:

2.5.21.1. nepieļaut darbības, kas var negatīvi ietekmēt vides stāvokli, cilvēku drošību un veselību;

2.5.21.2. nekavējoties veikt pasākumus, lai novērstu kaitējuma draudus vai kaitējumu, ja tādi radušies izmantošanas dēļ;

2.5.21.3. atlīdzināt nodarītos zaudējumus.

2.6. **NOMNIEKA tiesības:**

2.6.1. atkāpties no LĪGUMA izpildes saskaņā ar LĪGUMA 5.5. apakšpunktu;

2.7. NOMNIEKAM nav tiesības iznomāt zemes gabalu vai tā daļu trešajām personām vai citādi apgrūtināt (slēgt sadarbības vai cita veida līgumus) zemes gabalu vai tā daļas bez rakstiskas saskaņošanas ar IZNOMĀTĀJU. NOMNIEKS ir pilnībā atbildīgs par trešo personu rīcību un to radītajiem materiālajiem zaudējumiem – sankcijas par Tukuma novada domes saistošo noteikumu neievērošanu un LĪGUMA saistību pārkāpumiem tiek vērstas pret NOMNIEKU.

2.8. Līguma ietvaros saņemtos fizisko personu datus NOMNIEKS izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei. NOMNIEKS apņemas informēt IZNOMĀTĀJU par jebkuru trešo personu pieprasījumu izsniegt personas datus, kā arī neizsniegt tos bez IZNOMĀTĀJA informēšanas, un pēc Līguma saistību izpildes iznīcināt dokumentus, kas satur personas datus, atbilstoši normatīvo aktu prasībām.

**3. MAKSĀJUMI UN NORĒĶINU VEIKŠANAS KĀRTĪBA**

3.1. PUSES vienojas, ka maksu par zemes gabala nomu, kas noteikta **\_\_\_\_\_ EUR** (\_\_\_\_\_  *euro)* bez pievienotās vērtības nodokļa (turpmāk – PVN) sezonā (no 15. maija līdz 15. septembrim), turpmāk ­– Nomas maksa.

3.2. Nomas maksu par sezonu, kas norādīta LĪGUMA 3.1. apakšpunktā, NOMNIEKS maksā līdz kalendārā gada 30. jūnijam pēc attiecīga rēķina saņemšanas no IZNOMĀTĀJA.

3.3. NOMNIEKS papildus Nomas maksai maksā PVN atbilstoši spēkā esošajiem Latvijas Republikas normatīvajiem aktiem.

3.4. IZNOMĀTĀJS NOMNIEKAM rēķinu sagatavo elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavots elektroniski un ir derīgs bez paraksta”, NOMNIEKS šādus rēķinus atzīst par attaisnojuma dokumentu un pieņem norēķinu veikšanai. IZOMĀTĀJS sagatavoto rēķinu nosūta uz NOMNIEKA norādīto e-pasta adresi: \_\_\_\_\_\_\_\_\_\_ līdz kārtējās sezonas 15. maijam.

3.5. Veicot maksājumu NOMNIEKS norāda maksājuma mērķi, rēķina numuru, datumu un citu nepieciešamo informāciju.

3.6. NOMNIEKAM ir pienākums veikt Nomas maksu LĪGUMĀ noteiktā termiņā. Ja NOMNIEKS nav saņēmis IZNOMĀTĀJA izrakstīto rēķinu, tas nevar būt par pamatu Nomas maksas nemaksāšanai vai to kavēšanai. Par samaksas dienu tiek uzskatīts datums, kad IZNOMĀTĀJS ir saņēmis maksājumu norādītajā norēķinu kontā kredītiestādē.

3.7. Nomas maksas kavējuma gadījumā IZNOMĀTĀJS NOMNIEKAM piemēro kavējuma procentu 0,1 (nulle komats viena procenta) apmērā no katras kavētās maksājuma summas par katru nokavējuma dienu.

**4. LĪGUMA SPĒKĀ STĀŠANĀS KĀRTĪBA UN DARBĪBAS LAIKS**

4.1. LĪGUMS stājas spēkā pēc PUŠU abpusējas parakstīšanas un ir spēkā līdz **2025. gada 15. septembrim** un/vai līdz PUŠU saistību pilnīgai izpildei.

4.2. Ja kāda no PUSĒM tiek reorganizēta vai likvidēta, LĪGUMS paliek spēkā un tā noteikumi saistoši PUŠU tiesību un saistību pārņēmējam.

**5. LĪGUMA GROZĪJUMI UN TĀ IZBEIGŠANA**

5.1. LĪGUMS pilnībā apliecina PUŠU vienošanos. Nekādi mutiski papildinājumi netiek uzskatīti par LĪGUMA noteikumiem. Jebkuri grozījumi LĪGUMA noteikumos stāsies spēkā tikai tad, kad tie noformēti rakstiski un tos paraksta abas PUSES.

5.2. IZNOMĀTĀJAM ir tiesības vienpusēji atkāpties un izbeigt LĪGUMU, rakstiski informējot NOMNIEKU vismaz 10 (desmit) darba dienas iepriekš, neatlīdzinot NOMNIEKAM zaudējumus un uz priekšu samaksātos nomas maksājumus, ja:

5.2.1. NOMNIEKS nav demontējis sezonas objektu (tai skaitā koka terasi vai grīdu) un atbrīvojis zemes gabalu LĪGUMĀ noteiktajā termiņā;

5.2.2. NOMNIEKS nepilda vai pārkāpj LĪGUMA nosacījumus;

5.2.3. NOMNIEKS 10 (desmit) darba dienu laikā pēc IZNOMĀTĀJA rakstiska brīdinājuma saņemšanas turpina pārkāpt LĪGUMA nosacījumus;

5.2.4. NOMNIEKS bojā vai posta zemes gabalu vai arī izmanto zemes gabalu mērķiem, kādiem tas nav paredzēts;

5.2.5. LĪGUMA neizpildīšana ir ļaunprātīga un dod IZNOMĀTĀJAM pamatu uzskatīt, ka IZNOMĀTĀJS nevar paļauties uz NOMNIEKA saistību izpildīšanu nākotnē.

5.3. Ja IZNOMĀTĀJS vienpusēji atkāpjas un izbeidz LĪGUMU saskaņā ar 5.2.apakšpunktu, NOMNIEKS atlīdzina IZNOMĀTĀJAM visus tiešos un netiešos zaudējumus (ja tādi pastāv), divu nedēļu laikā, saskaņā ar IZNOMĀTĀJA izrakstīto rēķinu.

5.4. NOMNIEKS atlīdzina IZNOMĀTĀJAM visus radušos tiešos un netiešos zaudējumus, kas tam radušies, ja LĪGUMS tiek izbeigts NOMNIEKA vainas dēļ.

5.5. NOMNIEKAM ir tiesības, rakstiski informējot IZNOMĀTĀJU 1 (vienu) mēnesi iepriekš, vienpusēji atkāpties no LĪGUMA. Ja šāda atkāpšanās no NOMNIEKA ir saņemta divus mēnešus pirms peldsezonas sākšanās (15. maijs), NOMNIEKAM ir pienākums IZNOMĀTĀJAM samaksāt Nomas maksu par kārtējo sezonu.

5.6. Ja pēc LĪGUMA izbeigšanās LĪGUMĀ noteiktā laikā zemes gabals nav atbrīvots no jebkāda kustama, nekustama objekta, tie tiek uzskatīti par pamestu, kuru IZNOMĀTĀJS ir tiesīgs izmantot un rīkoties ar to pēc saviem ieskatiem.

**6. STRĪDU IZŠĶIRŠANAS KĀRTĪBA UN ATBILDĪBA**

6.1. Par LĪGUMĀ noteikto saistību neizpildi vai nepilnīgu izpildi PUSES ir atbildīgas saskaņā ar Latvijas Republikā spēkā esošajiem normatīvajiem aktiem un LĪGUMA noteikumiem.

6.2. PUŠU strīdi tiek izskatīti, Pusēm savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas normatīvajos aktos noteiktajā kārtībā.

6.3. PUSES nav atbildīgas par LĪGUMĀ noteikto saistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ, piemēram, dabas stihija, ugunsgrēks, sociālie konflikti, kā arī jaunu normatīvo aktu ieviešana, kas ierobežo vai aizliedz Līgumā paredzēto darbību. Par līgumsaistību izpildes neiespējamību nepārvaramas varas apstākļu dēļ viena PUSE rakstiski informē otru 7 (septiņu) dienu laikā pēc šo apstākļu iestāšanās, ko apliecina kompetenta institūcija, un, ja nepieciešams, vienojas par turpmāku LĪGUMA izpildes kārtību vai izbeigšanu. Minēto apstākļu iestāšanās jāpierāda tai PUSEI, kura uz tiem atsaucas.

**7. SEZONAS OBJEKTA IZVIETOŠANA ZEMES GABALĀ**

7.1. NOMNIEKS, parakstot LĪGUMU, apliecina, ka ir informēts par šādiem nosacījumiem:

7.1.1. iebraukt pludmalē un kāpu zonā ar mehanizētajiem transportlīdzekļiem bez Tukuma novada pašvaldības izsniegtas atļaujas ir aizliegts;

7.1.2. NOMNIEKS sezonas objektu zemes gabalā izvieto saskaņā ar spēkā esošiem normatīvajiem aktiem (objekta izvietošanas projekts iznomātajā pludmales nogabalā jāizstrādā un jāsaskaņo ar Tukuma novada pašvaldības būvvaldi atbilstoši Latvijas Republikas normatīvajos aktos par vispārīgajiem būvnoteikumiem noteiktajā kārtībā);

7.1.3. sezonas objekta izvietošana NOMNIEKAM jāplāno, ņemot vērā situāciju konkrētajā zemes gabalā, pēc iespējas mazāk skarot biotopu vai jebkuru citu dabiskas izcelsmes veidojumu;

7.1.4. sezonas objektu izvieto ne tuvāk kā 25 metrus no noejām uz pludmali;

7.1.5. sezonas objektu izvieto ne mazāk kā septiņu metru attālumā no pamatkrasta kāpu līnijas (piekrastes kāpu līnijas);

7.1.6. sezonas objektu izvieto ne mazāk kā piecu metru attālumā no pludmalē esošās kāpu veģetācijas;

7.1.7. sezonas objektu izvieto ne mazāk kā 30 metrus no dabā esošās ūdenslīnijas;

7.1.8. sezonas objektu izvieto vismaz 25 metru attālumā no pludmalē ierīkotiem pašvaldības bērnu spēļu laukumiem un/vai atpūtas vietām;

7.1.9. sezonas objekts pludmalē jāizvieto, ievērojot lineāru pieeju attiecībā pret blakus objektiem, lai nodrošinātu lineāras uztveres efektu visas pludmales kopskatā.

7.2. NOMNIEKAM aizliegts nožogot zemes gabalu un/vai sezonas objektam piegulošo teritoriju ar jebkāda veida nožogojumu, kas traucē pludmales apmeklētāju brīvu pārvietošanos pa pludmali.

7.3. NOMNIEKAM aizliegts mainīt pludmales reljefu.

7.4. Kā sezonas objektu aizliegts izvietot jūras konteinerus, celtniecības konteinerus u.tml.

7.5. Aizliegta ar sezonas objektā atļauto saimniecisko darbību nesaistītas reklāmas izvietošana.

**8.** **CITI NOTEIKUMI**

8.1. Domstarpības un strīdus jautājumus, kas starp Pusēm radušies Līguma noteikumu izpildīšanas laikā, Puses cenšas atrisināt savstarpēju sarunu ceļā. Ja domstarpības un strīdus jautājumi paliek nenoregulēti pārrunu ceļā, ieinteresētā Puse savu tiesību aizsardzībai var vērsties tiesā.

8.2. Ja kāds no LĪGUMA noteikumiem zaudē spēku, tas neietekmē pārējo LĪGUMA noteikumu spēkā esamību.

8.3. Ja kāda no PUSĒM maina LĪGUMĀ minētos rekvizītus, tai 5 (piecu) darba dienu laikā rakstiski jāinformē otra PUSE, pretējā gadījumā tā sedz visus zaudējumus, kas nodarīti otrai PUSEI ar nosacījuma neizpildi.

8.4. Visi paziņojumi, brīdinājumi un atgādinājumi tiek nosūtīti uz LĪGUMĀ norādītajām PUŠU adresēm.

8.5. Visiem jautājumiem, kas nav noregulēti LĪGUMĀ, PUSES piemēro Latvijas Republikā spēkā esošos normatīvos aktus.

8.6. Ja IZNOMĀTĀJS tiek reorganizēts vai likvidēts vai NOMNIEKAM ir saistību un tiesību pārņēmējs, Līgums paliek spēkā un tā noteikumi ir saistoši PUSES tiesību pārņēmējam.

8.7. LĪGUMS sagatavots uz \_\_ (\_\_\_\_\_\_\_) lapām un pielikumiem uz \_\_\_ (\_\_\_\_\_\_\_\_\_) lapām 2 (divos) eksemplāros, no kuriem viens – NOMNIEKAM, otrs – IZNOMĀTĀJAM. Abiem LĪGUMA eksemplāriem ir vienāds juridiskais spēks.

8.8. LĪGUMAM kā neatņemama tā sastāvdaļa pievienoti pielikumi:

8.8.1. 1. pielikums - “Klapkalnciema pludmales nogabala apraksts un shēma” uz 1 lpp.;

8.8.2. 2. pielikums – Zemes gabala nodošanas un pieņemšanas akts uz 1 lpp.

8.8.3. 3. pielikums – Zemes gabala nodošanas un pieņemšanas akts (LĪGUMA izbeigšanas gadījumā) uz 1 lpp.

**9. PUŠU REKVIZĪTI UN PARAKSTI**

|  |  |
| --- | --- |
| IZNOMĀTĀJS | NOMNIEKS |
| **Tukuma novada pašvaldība****Engures pagasta pārvalde**Nodokļa maksātāja reģistrācijas Nr.90000050975Juridiskā adrese: Jūras iela 85, Engure, Engures pagasts, Tukuma novads, LV-3118AS “Swedbank”, HABALV22LV17HABA0001402040731Pārvaldes vadītāja \_\_\_\_\_\_\_\_\_\_\_\_ K.Raginska |  |

Domes priekšsēdētājs G. Važa

4. pielikums

Klapkalnciema pludmales nogabala

nomas tiesību izsoles noteikumiemNr. 35

(apstiprināti ar Tukuma novada domes

30.03.2023. lēmumu Nr. TND/23/182

(prot. Nr. 4, 58. §)

**Klapkalnciema pludmales nogabala apraksts un shēma**

****

1. Platība 64 m2 shēmā atzīmēta ar dzeltenu krāsojumu (C).

2. Pludmales nogabala nodrošinājums – publiskas peldvietas statuss, ar atbilstošu labiekārtojumu, iespēja piebraukt ar transportlīdzekli, pieejama publiskā tualete, iespēja pieslēgties elektrībai, uzstādot atsevišķu skaitītāju, transportlīdzekļu novietne.

3. Papildus prasības nomniekam: nodrošināt atkritumu savākšanu (teritorijas apsaimniekošanu) jūras piekrastes sauszemes daļā 300 metru garumā, no publiskās ūdens joslas līdz apaugumam, nodrošināt publiskās pašvaldības tualetes regulāru uzkopšanu, nodrošināt regulāru betona nobrauktuves attīrīšana no smilšu sanesumiem, nodrošināt regulāru koka laipu attīrīšana no smilšu sanesumiem un nodrošināt automašīnu stāvlaukuma teritorijas regulāru sakopšanu.

Domes priekšsēdētājs G. Važa

1. pielikums

Zemes nomas līgumam Nr.\_\_\_\_

**Klapkalnciema pludmales nogabala apraksts un shēma**

****

1. Platība 64 m2 shēmā atzīmēta ar dzeltenu krāsojumu (C).

2. Pludmales nogabala nodrošinājums – publiskas peldvietas statuss, ar atbilstošu labiekārtojumu, iespēja piebraukt ar transportlīdzekli, pieejama publiskā tualete, iespēja pieslēgties elektrībai, uzstādot atsevišķu skaitītāju, transportlīdzekļu novietne.

3. Papildus prasības nomniekam: nodrošināt atkritumu savākšanu (teritorijas apsaimniekošanu) jūras piekrastes sauszemes daļā 300 metru garumā, no publiskās ūdens joslas līdz apaugumam, nodrošināt publiskās pašvaldības tualetes regulāru uzkopšanu, nodrošināt regulāru betona nobrauktuves attīrīšana no smilšu sanesumiem, nodrošināt regulāru koka laipu attīrīšana no smilšu sanesumiem un nodrošināt automašīnu stāvlaukuma teritorijas regulāru sakopšanu.

Domes priekšsēdētājs G. Važa

2.pielikums

Zemes nomas līgumam Nr.\_\_\_\_

**Zemes gabala nodošanas un pieņemšanas akts**

Tukumā, 2023.gada \_\_\_ \_\_\_\_\_\_\_

**Tukuma novada pašvaldība**, **Engures pagasta pārvalde**, reģistrācijas numurs 90000051966, nodokļu maksātāju reģistrācijas numurs90000050975, juridiskā adrese: Jūras iela 85, Engure, Engures pagasts, Tukuma novads, LV-3115 (turpmāk – IZNOMĀTĀJS), kuru pārstāv pārvaldes vadītāja \_\_\_\_\_\_\_\_\_\_\_\_, kas rīkojas saskaņā ar Engures pagasta pārvaldes nolikumu (apstiprināts ar Tukuma novada domes 2021. gada 29. septembra lēmumu, prot. Nr. 19, 11. §) , no vienas puses un

\_\_\_\_\_\_\_\_\_\_\_\_\_\_\_\_,reģistrācijas numurs **\_\_\_\_\_\_\_\_\_\_\_,** juridiskā adrese (turpmāk – NOMNIEKS), tās personā, kurš/a rīkojas saskaņā ar\_\_\_\_\_\_\_\_\_\_, no otras puses, abi kopā saukti – PUSES,

pamatojoties uz Zemes nomas līguma, kas noslēgts 2023. gada \_\_.\_\_\_\_\_\_\_\_\_ , 2.1.1. un 2.5.1. apakšpunktu, savā starpā, no brīvas gribas, bez viltus, maldības un spaidiem, paraksta zemes gabala nodošanas –pieņemšanas aktu (turpmāk – Akts):

1. parakstot Aktu, IZNOMĀTĀJS nodod un NOMNIEKS pieņem lietošanā un nomā zemes vienības, kadastra apzīmējums 9050 009 0427, daļu – Klapkalnciema pludmales nogabalu, kas atrodas Engures pagastā, Tukuma novadā, 64 m2 platībā (turpmāk – zemes gabals);

2. zemes gabals NOMNIEKAM ir zināms un ierādīts.

|  |  |
| --- | --- |
| NODOD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIEŅEM\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs G. Važa

3.pielikums

Zemes nomas līgumam Nr.\_\_\_\_

**Zemes gabala nodošanas un pieņemšanas akts**

Tukumā, 202\_.gada \_\_\_ \_\_\_\_\_\_\_

**Tukuma novada pašvaldība**, **Engures pagasta pārvalde**, reģistrācijas numurs 90000051966, nodokļu maksātāju reģistrācijas numurs90000050975, juridiskā adrese: Jūras iela 85, Engure, Engures pagasts, Tukuma novads, LV-3115 (turpmāk – IZNOMĀTĀJS), kuru pārstāv pārvaldes vadītājs \_\_\_\_\_\_\_\_\_\_\_\_, kas rīkojas saskaņā ar Engures pagasta pārvaldes nolikumu (apstiprināts ar Tukuma novada domes 2021. gada 29. septembra lēmumu, prot. Nr. 19, 11. §), no vienas puses, un

\_\_\_\_\_\_\_\_\_\_\_\_\_\_\_\_,reģistrācijas numurs **\_\_\_\_\_\_\_\_\_\_\_,** juridiskā adrese (turpmāk – NOMNIEKS), tās personā, kurš/a rīkojas saskaņā ar\_\_\_\_\_\_\_\_\_\_, no otras puses, abi kopā saukti – PUSES,

pamatojoties uz Zemes nomas līguma, kas noslēgts 2023. gada \_\_.\_\_\_\_\_\_\_\_\_ , 2.2.4. apakšpunktu, savā starpā, no brīvas gribas, bez viltus, maldības un spaidiem, paraksta zemes gabala nodošanas un pieņemšanas aktu (turpmāk – Akts):

1. parakstot Aktu, NOMIEKS nodod un IZNOMĀTĀJS pieņem zemes vienības, kadastra apzīmējums 9050 009 0427, daļu – Klapkalnciema pludmales nogabalu, kas atrodas Engures pagastā, Tukuma novadā, 64 m2 platībā (turpmāk – zemes gabals);

2. parakstot Aktu, Puses apliecina, ka visas LĪGUMA saistība ir izpildītas, tai skaitā NOMNIEKS veicis visus maksājumus un parādu saistību pret IZNOMĀTĀJU nepastāv;

3. zemes gabals IZNOMĀTĀJAM nodots atbilstoši Zemes nomas līguma nosacījumiem.

|  |  |
| --- | --- |
| NODOD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIEŅEM\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs G. Važa